**Jegyzőkönyv a Magyar Lovas Szövetség Távlovagló és Távhajtó Szakágának elnökségi üléséről**

**Siófok, 2018.01.27., 14.00**

Megjelentek : Bányai Béla, valamint az évadnyitó közgyűlésen megválasztott szakbizottsági tagokdr.Varga Katalin, Ballabás Katalin, Molnár Lajos. A Szakbizottság ülésén valamennyi tag megjelent, az határozatképes. A szakági elnök meghívta az ülésre Fekete Róbertet, Feketéné Wachtler Katalint, dr.Tamás Zsoltot, Bartos Dezsőt és Marcsó Zsófiát, tanácskozási joggal. A jegyzőkönyvet vezeti Marcsó Zsófia, hitelesíti: Bányai Béla és dr. Tamás Zsolt.

A tervezett napirendi pontok sorrendjének megváltoztatása mellett döntött a Szakbizottság, így először a szakági honlap fejlesztését tárgyalták meg (1. napirendi pont), majd ezt követően a 2018-as versenynaptár véglegesítése következett (2. napirendi pont). Harmadik napirendi pontként a távhajtással kapcsolatos kérdések kerültek megvitatásra, negyedik napirendi pontként a titkár személyét választották meg, ötödik napirendi pontként a média megjelenések választékának bővítéséről tárgyaltak, majd a szövetségi kapitány elképzeléseit ismerhették meg. (6.napirendi pont) . Két utolsó napirendi pontként az oktatással, képzésekkel, rajtengedélyvizsgákkal felmerülő kérdéseket beszélték át (7.napirendi pont) és végül a nemzetközi versenyekkel kapcsolatos teendőkről esett szó (8.napirendi pont).

**1./ Napirendi pont: Szakági honlap fejlesztése**

*dr.Varga Katalin:* Szükség van a szakági honlap fejlesztésére és aktualizálására, így átláthatóbbá és használhatóbbá válna a honlap. Fontos a tartalmak és a feltöltött dokumentumok újra kategorizálása, a galéria frissítése és a Facebook oldalhoz való csatolás. A folyamatos friss információk megosztása végett, a kategorizált munkamegosztás a legideálisabb megoldás. A honlap fejlesztése körülbelül 200.000-Ft.

*Bartos Dezső:* A honlapot a könnyebb kezelés végett, mobil baráttá kell tenni, design-t kell frissíteni rajta.

A Szakbizottság egyhangúan meghozta az alábbi,

**1/2018. sz. Szakbizottsági Határozatot:**

A Szakbizottság a szakági honlap, illetve a Facebook oldal kezelésével, fejlesztésével dr.Varga Katalint, Ballabás Katalint és Bartos Dezsőt bízza meg.

**2./Napirendi Pont: A 2018-as versenynaptár véglegesítése**

dr.Varga Katalin: Javaslom, hogy a hazai versenyeket jobban rendezzük el az időben, ne sűrítsünk minden versenyt tavaszra és nyárra.

Feketéné Wachtler Katalin: Az évadnyitó közgyűlésen felvetett izsáki nemzetközi verseny rendezését anyagi tőke hiányában az idei évben nem fogjuk tudni megrendezni.

A Szakbizottság egyhangúan meghozta az alábbi,

**2/2018. sz. Szakbizottsági Határozatot: :**

A 2018-as hazai versenynaptár a következő képen alakul:

• 03.03. Gyirmót- Minősítő verseny (40km, 80km)

• 04.07. Tiszakécske OB1 (40km, 80km, Fogat 80)

• 05.26. Izsák- OB2 (40km, 80km, Fogat 40)

• 06.08-10. Solt OB1, Nemzetközi (40km, 80km, 120km, Fogat 100km +CEI)

• 07.07. Mágocs OB2 (40km, 80km, Fogat 40km)

• 07.28. Hetvehely OB2 (40km, 80km, Fogat 40km)

• 08.25-26. Bükkösd OB1 (40km, 80km, 120km, Fogat 100km)

• 09.22. Izsák OB2 (40km, 80km, Fogat 40km)

• 10.20. Cece OB1 (40km, 80km, Fogat 80km)

**3./Napirendi Pont: Távhajtás versenyszabályzatának kiegészítése:**

Javaslat : A Távhajtó versenyek során a segédhajtó igénybevétele kötelező.

Az Szakbizottság egyhangúan meghozta az alábbi

**3/2018. sz. Szakbizottsági Határozatot**

A Távhajtó versenyek során a segédhajtó igénybevétele kötelező. A kiegészítés felvételét a Szabályzatba a Szakbizottság elrendeli.

**4./Napirendi Pont: Titkár kijelölése**

A titkár feladati közé tartozik, hogy kapcsolatot tart a Magyar Lovas Szövetséggel és a lovasokkal, illetve a nemzetközi és nemzeti versenyekről tájékoztatást ad. Bányai Béla javaslatára, a Szakbizottság egyhangúan meghozza az alábbi,

**4/2018. sz. Szakbizottsági Határozatot:**

a titkári feladatok ellátásával Marcsó Zsófiát bízza meg a Szakbizottság.

**5./Napirendi pont: Média megjelenések, tudósítások, fotók a versenyekről, támogatók felkutatása és felelősei**

Bányai Béla: Fontos lenne a sajtó jelenléte a versenyeinken, törekedni kell a helyi sajtók felkeresésére legalább az országos bajnoki fordulók megrendezésekor.

Feketéné Wachtler Katalin: Javaslom, hogy legyenek olyan média megjelenések, ahol a távlovaglás szépségeiről írunk, hogy miért választottuk ezt a szakágat.

Az újságokban való megjelenések érdekében végzendő munkát a Lovas Életben és a Pegazusban Ballabás Katalin, a Lovas Nemzetben megjelenő cikkekért Marcsó Zsófia vállalta fel.

**6./Napirendi pont: Szövetségi kapitány elképzelései, feladatterv kidolgozása, edzőtábor megszervezése, nemzetközi versenyre kiutazás feltételei**

Bányai Béla: a szövetségi kapitány feladatai közé tartozik a lovasok felkészülésének segítése a Világ és Európa Bajnokságokra, edzőtáborok, esetleges nyílt edzések rendezése, lebonyolítása. A szövetségi kapitány határozza meg, mik a feltételei a világversenyeken való részvételnek.

Fekete Róbert: Az edzőtáboroknak megfelelő helyszínt kell találni (lovarda, tárgyaló, megfelelő terep viszonyok), állatorvosok felügyelete alatt kell egy komplex edzőtábort tartani.

dr. Varga Katalin: A támogatás feltétele legyen, hogy vállalja és aláírja a szövetség által megírt etikai feltételeket.

Javaslat: Fekete Róbert, mint a Távlovagló és Távhajtó Szakág szövetségi kapitánya, szabhatja meg a minősüléssel rendelkezők számára a támogatás feltételeit, figyelembe véve a jelenlegi versenylétszámot, melyre egy javaslatot készít.

**7./Napirendi pont: Bírói, orvosi képzések, lovas oktatás/képzés**

A bírói és állatorvosi képzések szervezését valamint a rajtengedély vizsgák rendezését dr. Varga Katalin vállalta.

Az idei évben az első rajtengedély vizsgát, az első országos bajnoki forduló előtt, Tiszakécskén tartjuk 2018.április 7-én.

**8./Napirendi pont: Hazai és nemzetközi versenyek előkészületei és feladatai**

A Solton megrendezésre kerülő nemzetközi versenykiírás előkészítésével kapcsolatos feladatokkal kapcsolatban Bányai Béla vállalja, hogy felveszi a kapcsolatot Horváth Katalinnal.

dr. Varga Katalin javaslata: Készüljön egy éves terv a tisztségviselők beosztását illetően, illetve nevezzünk meg egy vezető bírót és egy vezető állatorvost, aki elkészíti ezeket a beosztásokat és összetartja a tisztségviselőket.

A verseny eredményeit egy azonos formanyomtatványba töltsék fel a főbírók, ezzel megkönnyítve a következő versenyen résztvevő tisztségviselők munkáját, illetve így átláthatóbb és egységesebb eredménylisták kerülnek fel a szakági honlapra.

A versenypályák ellenőrzésével, felügyeletével kapcsolatos feladatokat Bányai Béla, Molnár Lajos és dr.Tamás Zsoltvállalják..

Feketéné Wachtler Katalin javaslata, hogy a versenyeket követően nyíljon egy szavazást, ahol a versenyzők értékelhetik a versenyt összességében, így év végén a legjobb versenyrendező egy vándorkupában részesülne.

Pénzdíj: rendező kompetencia alapján

Elektromos pulzusmérő kölcsönzésének igénye merült fel, így az ezzel foglalkozó cégek csomagajánlatainak beszerzése szükséges. A V4 Kupa rendezésének lehetőségei tárgyalás alatt állnak.

A szakbizottság egyhangúan meghozta az alábbi,

**5/2018.sz. Szakbizottsági határozatot**

Készüljön egy éves terv a tisztségviselők beosztását illetően. A verseny(ek) eredményeit egy azonos formanyomtatványba töltsék fel a főbírók, ezzel megkönnyítve a következő versenyen résztvevő tisztségviselők munkáját, illetve így átláthatóbb és egységesebb eredménylisták kerülnek fel a szakági honlapra. A versenyeket követően nyíljon egy szavazást, ahol a versenyzők értékelhetik a versenyt összességében, így év végén a legjobb versenyrendező egy vándorkupában részesülne.

Siófok, 2018.01.27.

­­­­­­­\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­\_\_\_\_\_\_

Marcsó Zsófia

Jegyzőkönyvvezető

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bányai Béla, hitelesítő dr:Tamás Zsolt, hitelesítő